               EUROPOS KOMISIJA
            Briuselis, 2021 02 05
            COM(2021) 58 final
            2021/0032(NLE)
            Pasiūlymas
            TARYBOS SPRENDIMAS
            dėl pozicijos, kurios Sąjunga turi laikytis Jungtinių Tautų Europos ekonomikos komisijos Pasauliniame transporto priemonių reglamentų derinimo forume, dėl siūlomų taisyklių Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, siūlomų Bendrojo techninio reglamento Nr. 9 pakeitimų, siūlomų Suvestinės rezoliucijos R.E.5 pakeitimų, pasiūlymų dėl keturių naujų JT taisyklių dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą, pasiūlymo dėl naujo Bendrojo nutarimo M.R.4 ir pasiūlymų dėl JT taisyklių Nr. 155 ir 156 aiškinamųjų dokumentų

               AIŠKINAMASIS MEMORANDUMAS

               1.PASIŪLYMO DALYKAS

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu Jungtinių Tautų Europos ekonomikos komisijos Pasauliniame transporto priemonių reglamentų derinimo forume (29 straipsnio darbo grupėje arba WP.29 grupėje), atsižvelgiant į tai, kad numatoma priimti naujas JT taisykles ir galiojančių JT taisyklių, JT bendrojo techninio reglamento ir suvestinės rezoliucijos pakeitimus, taip pat naują bendrąjį nutarimą.

               2.PASIŪLYMO APLINKYBĖS

               2.1.1958 m. Susitarimas ir 1998 m. Susitarimas

               Jungtinių Tautų Europos ekonomikos komisijos (toliau – JT EEK) susitarimu dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas), ir Susitarimu dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas), siekiama parengti suderintus reikalavimus, kuriais siekiama pašalinti technines kliūtis JT EEK susitariančiųjų šalių prekybai motorinėmis transporto priemonėmis ir užtikrinti aukštą tokių transporto priemonių saugos ir aplinkos apsaugos lygį. Susitarimai ES atžvilgiu įsigaliojo atitinkamai 1998 m. kovo 24 d. ir 2000 m. vasario 15 d. Juos abu administruoja JT EEK Pasaulinis transporto priemonių reglamentų derinimo forumas (29 straipsnio darbo grupė arba WP.29 grupė).

               2.2. Jungtinių Tautų Europos ekonomikos komisijos (JT EEK) Pasaulinis transporto priemonių reglamentų derinimo forumas. 29 straipsnio darbo grupė arba WP. 29 grupė

               WP.29 grupė suteikia išskirtinę galimybę pasauliniu lygiu derinti transporto priemones reglamentuojančias taisykles. WP.29 grupė yra nuolatinė Jungtinių Tautų institucinės struktūros darbo grupė, turinti apibrėžtus įgaliojimus ir darbo tvarkos taisykles. Ji veikia kaip pasaulinis forumas, kuriame atvirai diskutuojama apie motorines transporto priemones reglamentuojančias taisykles ir Pataisyto 1958 m. susitarimo bei Paralelaus susitarimo įgyvendinimą. Bet kuri Jungtinių Tautų valstybė narė ir bet kuri regioninė ekonominės integracijos organizacija, įkurta Jungtinių Tautų valstybių narių, gali visapusiškai dalyvauti WP.29 grupės veikloje ir tapti WP.29 grupės administruojamų susitarimų dėl transporto priemonių susitariančiąja šalimi. Europos Sąjunga yra šių susitarimų šalis
                  1
               .

               JT EEK WP.29 grupės posėdžiai rengiami tris kartus per metus, t. y. kovo, birželio ir lapkričio mėn. Per kiekvieną posėdžių sesiją, siekiant atsižvelgti į technikos pažangą, gali būti priimama naujų JT taisyklių, naujų JT bendrųjų techninių reglamentų (JT BTR), galiojančių JT taisyklių bei nutarimų pagal Pataisytą 1958 m. susitarimą pakeitimų ir galiojančių JT bendrųjų techninių reglamentų bei nutarimų pagal Paralelų susitarimą pakeitimų. Prieš kiekvieną WP.29 grupės posėdį šiuos pakeitimus pirmiausia aptaria specialių pagalbinių WP.29 grupės organų techniniai ekspertai.

               Vėliau vyksta balsavimas WP.29 grupėje, t. y. sprendimai priimami kvalifikuota visų dalyvaujančių susitariančiųjų šalių, balsuojančių už pasiūlymus pagal Pataisytą 1958 m. susitarimą, balsų dauguma ir balsuojant visų dalyvaujančių susitariančiųjų šalių, balsuojančių už pasiūlymus pagal Paralelų susitarimą, susitarimu.

               Pozicija, kurios turi būti laikomasi Sąjungos vardu, dėl naujų taisyklių ir BTR, jų pakeitimų, papildymų ir klaidų ištaisymų bei rezoliucijų prieš kiekvieną WP.29 grupės sesiją nustatoma Tarybos sprendimu pagal SESV 218 straipsnio 9 dalį.

               2.3. Numatomas WP.29 grupės aktas

               2021 m. kovo 9–11 d. 183-ojoje sesijoje WP.29 gali priimti pasiūlymus dėl JT taisyklių Nr. 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, pasiūlymą dėl Bendrojo techninio reglamento Nr. 9 pakeitimų, pasiūlymą dėl Suvestinės rezoliucijos R.E.5 pakeitimų, pasiūlymus dėl keturių naujų JT taisyklių – dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą, pasiūlymą dėl naujo Bendrojo nutarimo M.R.4, JT taisyklių Nr. 155 ir 156 aiškinamųjų dokumentų pasiūlymus ir pasiūlymą dėl duomenų savirašio veiksmingumo elementų gairių.

               3. POZICIJA, KURIOS TURI BŪTI LAIKOMASI SĄJUNGOS VARDU

               WP 29 sistema stiprinamas tarptautinis transporto priemonių standartų derinimas. 1958 m. Susitarimas yra labai svarbus siekiant šio tikslo, nes ES gamintojai gali laikytis bendrų tipo patvirtinimo taisyklių žinodami, kad jų gaminiai bus pripažinti atitinkančiais susitariančiųjų šalių nacionalinės teisės aktus. Pagal šią sistemą, pavyzdžiui, buvo sudarytos sąlygos Reglamentu (EB) Nr. 661/2009 dėl variklinių transporto priemonių bendrosios saugos panaikinti daugiau kaip 50 ES direktyvų ir jas pakeisti pagal 1958 m. Susitarimą parengtomis atitinkamomis taisyklėmis.

               Panašaus požiūrio laikomasi ir Europos Parlamento ir Tarybos Reglamente (ES) 2018/858
                  2
               , kuriuo nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės (toliau – JT taisyklės) buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos.

               Kai tik WP.29 grupė priima JT taisyklių pakeitimų arba naujų JT taisyklių pasiūlymus ir apie šiuos teisės aktus JT EEK vykdomasis sekretorius praneša susitariančiosioms šalims, o sprendimą blokuojančią mažumą sudarančios susitariančiosios šalys nepateikia prieštaravimų, teisės aktai, praėjus šešiems mėnesiams, galiausiai gali įsigalioti ir būti perkelti į galiojančius kiekvienos susitariančiosios šalies nacionalinės teisės aktus. ES perkėlimo į nacionalinės teisės aktus procedūra užbaigiama šių teisės aktų paskelbimu ES oficialiajame leidinyje.

               Todėl būtina apibrėžti Sąjungos poziciją dėl šių aktų:

               –pasiūlymų dėl JT taisyklių Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, susijusių su nuostatomis dėl sunkiasvorių transporto priemonių stabdžių, M1 ir N1 kategorijos transporto priemonių stabdžių, motorinių transporto priemonių apsaugos nuo vagysčių, lengvųjų transporto priemonių padangų, komercinių transporto priemonių, žemės ūkio transporto priemonių, jų priekabų, L kategorijos transporto priemonių, motociklų skleidžiamo triukšmo, netiesioginio matymo įtaisų, motorinių transporto priemonių šviesų montavimo ir šviesos signalinių įtaisų, L3 transporto priemonių, mopedų ir žemės ūkio transporto priemonių, SND varomų transporto priemonių, vairo mechanizmo, transporto priemonių signalizacijos sistemų, priekinių žibintų su dujų išlydžio šviesos šaltiniais, bendrųjų miesto ir tolimojo susisiekimo autobusų konstrukcijos reikalavimų, simetrišką artimąją šviesą skleidžiančių priekinių žibintų, apsaugos nuo vagysčių ir signalizacijos sistemų, padangų riedėjimo varžos, riedėjimo triukšmo ir sukibimo su šlapia danga, medžiagų degumo, adaptyviųjų priekinio apšvietimo sistemų, lengvųjų automobilių atsarginių ratų, priekinio regėjimo lauko, padangų slėgio stebėsenos sistemos, padangų montavimo, šviesos signalo įtaisų, kelio apšvietimo įtaisų, šviesogrąžių įtaisų, M1 ir N1 kategorijų transporto priemonių pažangiosios  avarinio stabdymo sistemos, automatizuotos eismo juostos laikymosi sistemos, pasaulinių suderintų lengvųjų transporto priemonių bandymų ir įvykių duomenų savirašio;

               –pasiūlymo dėl naujos JT taisyklės dėl įvykių duomenų savirašio;

               –pasiūlymo dėl naujos JT taisyklės dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaisų patvirtinimo;

               –pasiūlymo dėl naujos JT taisyklės dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių;

               –pasiūlymo dėl naujos JT taisyklės dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą;

               –pasiūlymo dėl Bendrojo techninio reglamento (JT BTR) Nr. 9 pakeitimų;

               –pasiūlymo dėl Suvestinės rezoliucijos (R.E.5) dėl bendros šviesos šaltinių kategorijų specifikacijos pakeitimų;

               –pasiūlymo dėl naujo Bendrojo nutarimo (M.R.4) dėl panoraminio stoglangio stiklų;

               pateiktų balsavimui 2021 m. kovo mėn. WP.29 grupės sesijoje, vyksiančioje 2021 m. kovo 9–11 d. Be to, būtina apibrėžti Sąjungos poziciją dėl:

               –pasiūlymų dėl JT taisyklių Nr. 155 ir 156 aiškinamųjų dokumentų.

               Sąjunga turėtų pritarti minėtiesiems teisės aktams, nes jie atitinka Sąjungos vidaus rinkos politikos priemones, susijusias su automobilių pramone, ir dera su Sąjungos transporto, klimato ir energetikos politika. Tačiau tam, kad Sąjunga galėtų balsuoti už naują JT taisyklę dėl įvykių duomenų savirašio ir jos 01 serijos pakeitimus, Europos Komisijos pateiktas neoficialus dokumentas, kuriuo keičiamos pereinamojo laikotarpio nuostatos, turi būti svarstomas kartu su JT taisyklės 01 serijos dokumentu. Siūlomu pakeitimu siekiama iš dalies pakeistos JT taisyklės taikymo datas suderinti su Europos Parlamento ir Tarybos reglamentu (ES) 2019/2144, kuriuo reikalaujama, kad nuo 2022 m. liepos 6 d. naujų tipų transporto priemonėse ir nuo 2024 m. liepos 7 d. visose transporto priemonėse būtų įrengtas įvykių duomenų savirašis.

               Visi šie teisės aktai daro itin teigiamą poveikį ES automobilių pramonės konkurencingumui ir tarptautinei prekybai. Nubalsavus už šiuos teisės aktus, visoje Sąjungoje būtų skatinama technologijų pažanga, išnaudojami masto ekonomijos privalumai, užkertamas kelias vidaus rinkos susiskaidymui ir užtikrinamas vienodas automobilių standartų taikymas.

               O kadangi JT taisyklės dėl specialių įspėjamųjų šviesų žibintų vienodos nuostatos Sąjungoje netaikomos, Sąjungos pozicijos dėl šiuo metu JT EEK WP.29 grupėje svarstomų JT taisyklės Nr. 65 pakeitimų pasiūlymo nustatyti nereikia.

               Pasiūlymas dėl įvykių duomenų savirašio veiksmingumo elementų gairių nėra parengtas balsavimui 2021 m. kovo mėn. WP 29 posėdyje ir jį reikia toliau svarstyti atitinkamame specialiame pagalbiniame WP.29 organe.

               Rengiant šį pasiūlymą nepriklausomo tyrimo neprireikė. Tačiau šį pasiūlymą peržiūrės Motorinių transporto priemonių techninis komitetas.

               4.TEISINIS PAGRINDAS

               4.1.
                     Procedūrinis teisinis pagrindas

               4.1.1.
                     Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.
                     Taikymas aptariamuoju atveju

               WP.29 grupė yra organas, kurio veikloje dalyvaujančios JT EEK susitariančiosios šalys nagrinėja Pataisyto 1958 m. susitarimo ir Paralelaus susitarimo įgyvendinimo klausimus.

               Aktai, kuriuos turi priimti WP.29 grupė, turi teisinę galią.

               Numatomame akte nurodytos JT taisyklės bus privalomos Sąjungai ir kartu su JT bendraisiais techniniais reglamentais ir rezoliucijomis galės iš esmės įtakoti ES teisės aktų, susijusių su transporto priemonių tipo patvirtinimu, turinį.

               Numatomais aktais susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.
                     Materialinis teisinis pagrindas

               4.2.1.
                     Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2. Taikymas aptariamuoju atveju

               Pagrindinis numatomo akto tikslas ir turinys yra susiję su teisės aktų suderinimu. Todėl siūlomo sprendimo materialinis teisinis pagrindas yra SESV 114 straipsnis.

               4.3.
                     Išvada

               Siūlomo sprendimo teisinis pagrindas turėtų būti SESV 114 straipsnis kartu su 218 straipsnio 9 dalimi.

               2021/0032 (NLE)

               Pasiūlymas

               TARYBOS SPRENDIMAS

               dėl pozicijos, kurios Sąjunga turi laikytis Jungtinių Tautų Europos ekonomikos komisijos Pasauliniame transporto priemonių reglamentų derinimo forume, dėl siūlomų taisyklių Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, siūlomų Bendrojo techninio reglamento Nr. 9 pakeitimų, siūlomų Suvestinės rezoliucijos R.E.5 pakeitimų, pasiūlymų dėl keturių naujų JT taisyklių dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą, pasiūlymo dėl naujo Bendrojo nutarimo M.R.4 ir pasiūlymų dėl JT taisyklių Nr. 155 ir 156 aiškinamųjų dokumentų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 97/836/EB
                  4
                Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas). Pataisytas 1958 m. susitarimas įsigaliojo 1998 m. kovo 24 d.;

               (2)Tarybos sprendimu 2000/125/EB
                  5
                Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas). Paralelus susitarimas įsigaliojo 2000 m. vasario 15 d.;

               (3)Europos Parlamento ir Tarybos reglamente (ES) 2018/858
                  6
                nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės (toliau – JT taisyklės) buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos;

               (4)pagal Pataisyto 1958 m. susitarimo 1 straipsnį ir Paralelaus susitarimo 6 straipsnį JT EEK Pasaulinis transporto priemonių reglamentų derinimo forumas (JT EEK WP.29) gali priimti JT taisyklių, JT bendrųjų techninių reglamentų (JT BTR) ir JT rezoliucijų pakeitimų pasiūlymus ir naujų JT taisyklių, JT BTR ir JT rezoliucijų dėl transporto priemonių patvirtinimo pasiūlymus. Be to, pagal tas nuostatas JT EEK WP.29 gali priimti pasiūlymus dėl JT BTR pakeitimų parengimo įgaliojimų arba dėl naujų JT BTR parengimo ir gali priimti pasiūlymus dėl JT BTR įgaliojimų pratęsimo;

               (5)2021 m. kovo 9–11 d. Pasaulinio forumo 183-ojoje sesijoje WP.29 gali priimti pasiūlymus dėl JT taisyklių Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, pasiūlymą dėl Bendrojo techninio reglamento Nr. 9 pakeitimų, pasiūlymą dėl Suvestinės rezoliucijos R.E.5 pakeitimų, pasiūlymus dėl keturių naujų JT taisyklių – dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą, pasiūlymą dėl naujo Bendrojo nutarimo M.R.4. Be to, JT EEK WP.29 turi priimti pasiūlymus dėl JT taisyklių Nr. 155 ir 156 aiškinamųjų dokumentų;

               (6)tikslinga nustatyti poziciją dėl tų pasiūlymų priėmimo, kurios Sąjungos vardu turi būti laikomasi JT EEK WP.29 grupėje, kadangi JT taisyklės Sąjungai bus privalomos ir kartu su JT bendraisiais techniniais reglamentais ir Suvestine rezoliucija bei Bendruoju nutarimu gali iš esmės įtakoti Sąjungos teisės aktų, susijusių su transporto priemonių tipo patvirtinimu, turinį;

               (7)atsižvelgiant į įgytą patirtį ir technikos raidą, reikia iš dalies pakeisti ar papildyti reikalavimus, susijusius su tam tikrais elementais ar savybėmis, kuriems taikomos JT taisyklės Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 ir 157 ir JT taisyklė dėl įvykių duomenų savirašio, taip pat Suvestinė rezoliucija R.E.5;

               (8)be to, reikia iš dalies pakeisti JT BTR Nr. 9 tam tikras nuostatas;

               (9)siekiant atsižvelgti į technikos pažangą ir pagerinti transporto priemonių saugą reikia priimti keturias naujas JT taisykles – dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą. Kartu numatoma priimti naują Bendrąjį nutarimą M.R.4 dėl panoraminio stoglangio stiklų,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi per 2021 m. kovo 9–11 d. rengiamą JT EEK Pasaulinio transporto priemonių reglamentų derinimo forumo 183-ą sesiją, yra balsuoti už pasiūlymus, išvardytus šio sprendimo priede.

               2 straipsnis

               Šis sprendimas skirtas Komisijai.

               Priimta Briuselyje

                     Pirmininkas

                     Tarybos vardu

                     Pirmininkas

                     (1)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (2)

                        2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).

                     (3)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

                     (5)

                        2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (6)

                        2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).

    ---documentbreak---

               EUROPOS KOMISIJA
            Briuselis, 2021 02 05
            COM(2021) 58 final
            PRIEDAS
            prie
            Pasiūlymas dėl Tarybos sprendimo
            dėl pozicijos, kurios Sąjunga turi laikytis Jungtinių Tautų Europos ekonomikos komisijos Pasauliniame transporto priemonių reglamentų derinimo forume, dėl siūlomų taisyklių Nr. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 ir JT taisyklės dėl įvykių duomenų savirašio pakeitimų, siūlomų Bendrojo techninio reglamento Nr. 9 pakeitimų, siūlomų Suvestinės rezoliucijos R.E.5 pakeitimų, pasiūlymų dėl keturių naujų JT taisyklių dėl įvykių duomenų savirašio, dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaiso patvirtinimo, dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių, dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą, pasiūlymo dėl naujo Bendrojo nutarimo M.R.4 ir pasiūlymų dėl JT taisyklių Nr. 155 ir 156 aiškinamųjų dokumentų

               PRIEDAS

                        Taisyklės Nr.

                        Darbotvarkės klausimas

                        Dokumento nuoroda
                           1

                        13

                        JT taisyklės Nr. 13 11 serijos pakeitimų 18 papildymo pasiūlymas

                        ECE/TRANS/WP.29/2021/12

                        13-H

                        JT taisyklės Nr. 13-H 01 serijos pakeitimų 2 papildymo pasiūlymas

                        ECE/TRANS/WP.29/2021/13

                        18

                        JT taisyklės Nr. 18 03 serijos pakeitimų 04 papildymo pasiūlymas

                        ECE/TRANS/WP.29/2021/23

                        30

                        JT taisyklės Nr. 30 02 serijos pakeitimų 23 papildymo pasiūlymas

                        ECE/TRANS/WP.29/2021/2

                        41

                        JT taisyklės Nr. 41 naujos 05 serijos pakeitimų pasiūlymas

                        ECE/TRANS/WP.29/2021/3

                        41

                        JT taisyklės Nr. 41 04 serijos pakeitimų 9 papildymo pasiūlymas

                        ECE/TRANS/WP.29/2021/4

                        46

                        JT taisyklės Nr. 46 04 serijos pakeitimų 9 papildymo pasiūlymas

                        ECE/TRANS/WP.29/2021/19

                        48

                        JT taisyklės Nr. 48 04 serijos pakeitimų 19 papildymo pasiūlymas

                        ECE/TRANS/WP.29/2021/28

                        48

                        JT taisyklės Nr. 48 05 serijos pakeitimų 14 papildymo pasiūlymas

                        ECE/TRANS/WP.29/2021/29

                        48

                        JT taisyklės Nr. 48 06 serijos pakeitimų 14 papildymo pasiūlymas

                        ECE/TRANS/WP.29/2021/30

                        48

                        JT taisyklės Nr. 48 07 serijos pakeitimų 1 papildymo pasiūlymas

                        ECE/TRANS/WP.29/2021/31

                        53

                        JT taisyklės Nr. 53 02 serijos pakeitimų 4 papildymo pasiūlymas

                        ECE/TRANS/WP.29/2021/32

                        53

                        JT taisyklės Nr. 53 03 serijos pakeitimų 1 papildymo pasiūlymas

                        ECE/TRANS/WP.29/2021/33

                        54

                        JT taisyklės Nr. 54 pradinės serijos pakeitimų 24 papildymo pasiūlymas

                        ECE/TRANS/WP.29/2021/5

                        67

                        JT taisyklės Nr. 67 03 serijos pakeitimų 1 papildymo pasiūlymas

                        ECE/TRANS/WP.29/2021/20

                        67

                        JT taisyklės Nr. 67 02 serijos pakeitimų 3 papildymo pasiūlymas

                        ECE/TRANS/WP.29/2021/21

                        74

                        JT taisyklės Nr. 74 01 serijos pakeitimų 13 papildymo pasiūlymas

                        ECE/TRANS/WP.29/2021/35

                        74

                        JT taisyklės Nr. 74 02 serijos pakeitimų 1 papildymo pasiūlymas

                        ECE/TRANS/WP.29/2021/36

                        75

                        JT taisyklės Nr. 75 pradinės serijos pakeitimų 19 papildymo pasiūlymas

                        ECE/TRANS/WP.29/2021/6

                        79

                        JT taisyklės Nr. 79 03 serijos pakeitimų 4 papildymo pasiūlymas

                        ECE/TRANS/WP.29/2021/14

                        86

                        JT taisyklės Nr. 86 01 serijos pakeitimų 3 papildymo pasiūlymas

                        ECE/TRANS/WP.29/2021/37

                        97

                        JT taisyklės Nr. 97 01 serijos pakeitimų 9 papildymo pasiūlymas

                        ECE/TRANS/WP.29/2021/24

                        98

                        JT taisyklės Nr. 98 01 serijos pakeitimų 10 papildymo pasiūlymas

                        ECE/TRANS/WP.29/2021/38

                        98

                        JT taisyklės Nr. 98 02 serijos pakeitimų 2 papildymo pasiūlymas

                        ECE/TRANS/WP.29/2021/39

                        106

                        JT taisyklės Nr. 106 pradinės serijos pakeitimų 19 papildymo pasiūlymas

                           ECE/TRANS/WP.29/2021/

                        7

                        107

                        JT taisyklės Nr. 107 09 serijos pakeitimų pasiūlymas

                           ECE/TRANS/WP.29/2021/

                        26

                        113

                        JT taisyklės Nr. 113 01 serijos pakeitimų 7 papildymo pasiūlymas

                           ECE/TRANS/WP.29/2021/

                        40

                        113

                        JT taisyklės Nr. 113 02 serijos pakeitimų 1 papildymo pasiūlymas

                           ECE/TRANS/WP.29/2021/

                        41

                        113

                        JT taisyklės Nr. 113 03 serijos pakeitimų 2 papildymo pasiūlymas

                           ECE/TRANS/WP.29/2021/

                        42

                        116

                        JT taisyklės Nr. 116 pradinės redakcijos 08 papildymo pasiūlymas

                           ECE/TRANS/WP.29/2021/

                        25

                        117

                        JT taisyklės Nr. 117 02 serijos pakeitimų 13 papildymo pasiūlymas

                        ECE/TRANS/WP.29/2021/8

                        118

                        JT taisyklės Nr. 118 04 serijos pakeitimų pasiūlymas

                        ECE/TRANS/WP.29/2021/27

                        123

                        JT taisyklės Nr. 123 01 serijos pakeitimų 10 papildymo pasiūlymas

                        ECE/TRANS/WP.29/2021/43

                        123

                        JT taisyklės Nr. 123 02 serijos pakeitimų 2 papildymo pasiūlymas

                        ECE/TRANS/WP.29/2021/44

                        124

                        JT taisyklės Nr. 124 pradinės serijos pakeitimų 2 papildymo pasiūlymas

                        ECE/TRANS/WP.29/2021/9

                        125

                        JT taisyklės Nr. 125 01 serijos pakeitimų 3 papildymo pasiūlymas

                        ECE/TRANS/WP.29/2021/22

                        141

                        JT taisyklės Nr. 141 naujos 01 serijos pakeitimų pasiūlymas

                        ECE/TRANS/WP.29/2021/10/Rev.1

                        142

                        JT taisyklės Nr. 142 naujos 01 serijos pakeitimų pasiūlymas

                        ECE/TRANS/WP.29/2021/11

                        148

                        JT taisyklės Nr. 148 pradinės serijos pakeitimų 3 papildymo pasiūlymas

                        ECE/TRANS/WP.29/2021/45

                        149

                        JT taisyklės Nr. 149 pradinės serijos pakeitimų 3 papildymo pasiūlymas

                        ECE/TRANS/WP.29/2021/46

                        150

                        JT taisyklės Nr. 150 pradinės serijos pakeitimų 3 papildymo pasiūlymas

                        ECE/TRANS/WP.29/2021/47

                        152

                        JT taisyklės Nr. 152 pradinės redakcijos 3 papildymo pasiūlymas

                        ECE/TRANS/WP.29/2021/15

                        152

                        JT taisyklės Nr. 152 01 serijos pakeitimų 2 papildymo pasiūlymas

                        ECE/TRANS/WP.29/2021/16

                        152

                        JT taisyklės Nr. 152 02 serijos pakeitimų pasiūlymas

                        ECE/TRANS/WP.29/2021/18

                        154

                        JT taisyklės Nr. 154 pradinės redakcijos 1 papildymo pasiūlymas

                        ECE/TRANS/WP.29/2021/56

                        154

                        JT taisyklės Nr. 154 01 serijos pakeitimų 1 papildymo pasiūlymas

                        ECE/TRANS/WP.29/2021/57

                        157

                        JT taisyklės Nr. 157 pradinės redakcijos 1 papildymo pasiūlymas

                        ECE/TRANS/WP.29/2021/17

                        Nauja JT taisyklė

                        Naujos JT taisyklės dėl įvykių duomenų savirašio pasiūlymas

                        ECE/TRANS/WP.29/2020/123/Rev.1

                        Nauja JT taisyklė

                        JT taisyklės dėl įvykio duomenų savirašio 01 serijos pakeitimų pasiūlymas

                        ECE/TRANS/WP.29/2021/58,

                        WP29-183-03

                        Nauja JT taisyklė

                        Naujos JT taisyklės dėl motorinių transporto priemonių apsaugos nuo neteisėto naudojimo ir apsaugos nuo neteisėto naudojimo įtaisų (užrakto sistemos pagalba) patvirtinimo pasiūlymas

                        ECE/TRANS/WP.29/2021/48

                        Nauja JT taisyklė

                        Naujos JT taisyklės dėl imobilizatorių patvirtinimo ir transporto priemonės patvirtinimo atsižvelgiant į jos imobilizatorių pasiūlymas

                        ECE/TRANS/WP.29/2021/49

                        Nauja JT taisyklė

                        Naujos JT taisyklės dėl signalizacijos sistemos patvirtinimo ir dėl transporto priemonės patvirtinimo atsižvelgiant į jos signalizacijos sistemą pasiūlymas

                        ECE/TRANS/WP.29/2021/50

                        BTR Nr.

                        Darbotvarkės klausimas

                        Dokumento nuoroda

                        9

                        JT BTR Nr. 9 3 pakeitimo pasiūlymas

                        ECE/TRANS/WP.29/2021/53,

                        ECE/TRANS/WP.29/2021/54

                        Rezoliucijos Nr.

                        Darbotvarkės klausimas

                        Dokumento nuoroda

                        R.E.5

                        Suvestinės rezoliucijos dėl šviesos šaltinių kategorijų bendrosios specifikacijos 6 pakeitimo pasiūlymas

                        ECE/TRANS/WP.29/2021/51

                        M.R.4

                        Naujo Bendrojo nutarimo dėl panoraminio stoglangio stiklų pasiūlymas

                        ECE/TRANS/WP.29/2021/52,

                        ECE/TRANS/WP.29/2021/55

                        Kita

                        Darbotvarkės klausimas

                        Dokumento nuoroda

                        Aiškinamasis dokumentas

                        JT taisyklės Nr. 155 dėl kibernetinio saugumo ir kibernetinio saugumo valdymo sistemos aiškinamojo dokumento pasiūlymas

                        ECE/TRANS/WP.29/2021/59

                        Aiškinamasis dokumentas

                        JT taisyklės Nr. 156 dėl programinės įrangos atnaujinimo ir programinės įrangos atnaujinimo valdymo sistemos aiškinamojo dokumento pasiūlymas

                        ECE/TRANS/WP.29/2021/60

                     (1)

                        Visus šioje lentelėje nurodytus dokumentus galima rasti adresu:
                  https://unece.org/transport/events/wp29-world-forum-harmonization-vehicle-regulations-183rd-session


               EUROPOS KOMISIJA
            Briuselis, 2021 02 09
            COM(2021) 47 final
            2021/0026(NLE)
            Pasiūlymas
            TARYBOS SPRENDIMAS
            dėl pasiūlymo įrašyti chlorpirifosą į Stokholmo konvencijos dėl patvariųjų organinių teršalų A priedą pateikimo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  2004 m. gegužės 17 d. įsigaliojo Stokholmo konvencija dėl patvariųjų organinių teršalų (toliau – Konvencija). Ji patvirtinta 2004 m. spalio 14 d. Tarybos sprendimu (2006/507/EB
                     1
                  ) dėl Stokholmo konvencijos dėl patvariųjų organinių teršalų sudarymo Europos bendrijos vardu ir Europos bendrijoje įsigaliojo 2005 m. vasario 14 d. Konvencijos tikslas – apsaugoti žmonių sveikatą ir aplinką nuo patvariųjų organinių teršalų poveikio. Šia Konvencija nustatyta patvariųjų organinių teršalų gamybos, naudojimo, importo ir eksporto nutraukimo, jų saugaus tvarkymo bei šalinimo ir netikslinio tam tikrų patvariųjų organinių teršalų išmetimo į aplinką nutraukimo arba mažinimo sistema, pagrįsta atsargumo principu.

                  Europos Parlamento ir Tarybos reglamentu (ES) 2019/1021
                     2
                   Sąjungos teisėje įgyvendinami Konvencijoje ir 1979 m. Tolimų tarpvalstybinių oro teršalų pernašų konvencijos protokole dėl patvariųjų organinių teršalų (toliau – Protokolas), patvirtintame Tarybos sprendimu 259/2004/EB
                     3
                  , nustatyti įpareigojimai.

                  Konvencijos 8 straipsnio 1 dalyje nustatyta, kad bet kuri Konvencijos susitariančioji Šalis gali pateikti sekretoriatui pasiūlymą įrašyti tam tikrą cheminę medžiagą į Konvencijos A, B ir (arba) C priedą, o Patvariųjų organinių teršalų kontrolės komitetas (POTKK) pagal 8 straipsnio 3 ir 4 dalis tą pasiūlymą apsvarsto. Pasiūlyme turi būti pateikta D priede nurodyta informacija. Remdamasi POTKK rekomendacija Šalių konferencija nusprendžia, ar įrašyti cheminę medžiagą į A priedą („Panaikinimas“), B priedą („Apribojimas“) ir (arba) C priedą („Netikslinis susidarymas“). Priedų pakeitimų priėmimo procedūra nustatyta Konvencijos 22 straipsnyje.

                  Chlorpirifosą draudžiama Europos Sąjungoje naudoti kaip augalų apsaugos produktų ir biocidinių produktų veikliąją medžiagą pagal atitinkamai Europos Parlamento ir Tarybos reglamentą (EB) Nr. 1107/2009
                     4
                   ir Europos Parlamento ir Tarybos reglamentą (ES) Nr. 528/2012
                     5
                  . Be to, jokio kito chlorpirifoso naudojimo būdo nėra įregistruota pagal Europos Parlamento ir Tarybos reglamentą (EB) Nr. 1907/2006
                     6
                  , todėl kitoms reikmėms skirtas kiekis, kurį per metus vienam gamintojui leidžiama pagaminti ar vienam importuotojui leidžiama pateikti Sąjungos rinkai, turi nesiekti vienos tonos;

                  Remiantis turima informacija ir duomenimis apie chlorpirifosui būdingas savybes, kurie įvertinti pagal konvencijos D priede nustatytus kriterijus, galima daryti išvadą, kad chlorpirifosas yra patvarus, bioakumuliacinis ir toksiškas (PBT). Be to, chlorpirifosas gali plisti aplinkoje dideliu atstumu – jo rasta tokiose atokiose vietose kaip Arkties regionas. Atsižvelgiant į turimą informaciją apie tai, kad chlorpirifosas yra PBT ir gali plisti dideliu atstumu, siūloma pripažinti, kad chlorpirifosas atitinka Konvencijos D priede nustatytus kriterijus ir todėl turėtų būti laikomas patvariuoju organiniu teršalu. Vertinimo duomenys pateikiami mokslinių dokumentų rinkinyje, kuris pridedamas prie pasiūlymo įrašyti chlorpirifosą į Stokholmo konvencijos A priedą.

                  Kadangi Sąjungoje tik neseniai uždrausta naudoti chlorpirifosą kaip veikliąją augalų apsaugos produktų ir biocidinių produktų medžiagą, negalima atmesti galimybės, kad vis dar gaminamas eksportuoti skirtas chlorpirifosas. Be to, atrodo, kad chlorpirifosas vis dar gaminamas, naudojamas ir išmetamas kitose šalyse. Kadangi ši cheminė medžiaga gali plisti aplinkoje dideliu atstumu, priemonių, kurių imamasi nacionaliniu ar Sąjungos lygmeniu, nepakanka siekiant užtikrinti aukšto lygio aplinkos ir žmonių sveikatos apsaugą, todėl reikia imtis platesnio masto tarptautinių veiksmų.

                  Atsižvelgiant į tai, kad kitas POTKK posėdis vyks 2021 m. rugsėjo mėn., Komisija Sąjungos vardu Stokholmo konvencijos sekretoriatui turėtų pateikti pasiūlymą įrašyti chlorpirifosą į A priedą. Tas pasiūlymas bus apsvarstytas pagal Konvencijoje nustatytus kriterijus ir procedūras, o tuomet Šalių konferencija priims sprendimą dėl jo įrašymo į priedą.

               •Suderinamumas su toje pačioje politikos srityje galiojančiomis nuostatomis

                  Pasiūlymas dera su Reglamentu (ES) 2019/1021, kuriuo Sąjungoje įgyvendinama Stokholmo konvencija, ir papildys jo įgyvendinimą. Jis visiškai atitinka tikslą apsaugoti žmonių sveikatą ir aplinką nuo patvariųjų organinių teršalų poveikio.

               •Suderinamumas su kitomis Sąjungos politikos sritimis

                  Pasiūlymas dera su Reglamentu (EB) Nr. 1107/2009 ir Reglamentu (ES) Nr. 528/2012 dėl bendro požiūrio į PBT medžiagas, nes abiejuose reglamentuose nustatyti kriterijai, pagal kuriuos iš esmės neleidžiama rinkai teikti ir naudoti cheminių medžiagų, kurios yra PBT. Siekiant užtikrinti suderinamumą, bendro susitarimo dokumente
                     7
                   nagrinėjama, kaip yra susiję Stokholmo konvencijoje, Reglamente (ES) 2019/1021 ir Reglamente (EB) Nr. 1907/2006 nustatyti apribojimai ir autorizacijos reikalavimai.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Siūlomo Tarybos sprendimo procedūrinis teisinis pagrindas yra SESV 218 straipsnio 9 dalis, kuri yra tinkamas pagrindas priimti teisės aktą, kuriuo nustatoma su tarptautiniu susitarimu (šiuo atveju – Stokholmo konvencija) susijusi Europos Sąjungos pozicija.

                  Materialinis teisinis pagrindas – SESV 192 straipsnio 1 dalis, nes priemonėmis, dėl kurių susitarta pagal Stokholmo konvenciją, daugiausia siekiama su aplinka susijusių tikslų (t. y. pašalinti patvariuosius organinius teršalus).

               •Subsidiarumo principas (neišimtinės kompetencijos atveju)

                  Patvarieji organiniai teršalai yra pasaulinio masto problema, o Sąjungoje Stokholmo konvencija įgyvendinama Reglamentu (ES) 2019/1021. Kadangi Sąjunga yra tos Konvencijos susitariančioji Šalis, tikslinga, kad pasiūlymą į tos Konvencijos taikymo sritį įtraukti naują cheminę medžiagą pateiktų Sąjunga.

               •Proporcingumo principas

                  Patvarieji organiniai teršalai yra pasaulinio masto problema, o Stokholmo konvencija siekiama nutraukti tų cheminių medžiagų gamybą ir naudojimą. Todėl, siekiant užtikrinti, kad būtų imtasi atitinkamų veiksmų pasauliniu lygmeniu, tikslinga pasiūlyti, kad ta cheminė medžiaga būtų įtraukta į Konvencijos taikymo sritį.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis Šalimis

                  Pasiūlymas buvo aptartas su valstybėmis narėmis ir kitomis suinteresuotosiomis Šalimis už Reglamento (ES) 2019/1021 įgyvendinimą atsakingų kompetentingų institucijų 22-ame posėdyje, taip pat surengtas Europos cheminių medžiagų agentūros PBT ekspertų grupės posėdis ir į gautas pastabas atsižvelgta.

               •Poveikio vertinimas

                  Poveikio vertinimas nebuvo atliekamas. Pasiūlymas įtraukti cheminę medžiagą į Konvencijos taikymo sritį nepadarys poveikio, nes, atrodo, kad ši medžiaga ES nenaudojama. Jei POTKK nuspręs, kad aptariamoji cheminė medžiaga yra patvarusis organinis teršalas, tai, atsižvelgdamas į socialinę ir ekonominę informaciją, jis įvertins galimų valdymo priemonių poveikį.

               •Reglamentavimo tinkamumas ir supaprastinimas

                  Pasiūlymas neturi poveikio komercinei veiklai, nes aptariamoji cheminė medžiaga Sąjungoje nėra naudojama komerciniais tikslais, todėl labai mažoms įmonėms nėra numatyta taikyti išimties ir neįtrauktos specialios MVĮ skirtos taisyklės. Pasiūlymas neturi jokio poveikio sektoriniam ES konkurencingumui ar prekybai, nes aptariamąja chemine medžiaga Sąjunga su trečiosiomis šalimis neprekiauja.

               4.POVEIKIS BIUDŽETUI

                  Pasiūlymas neturi poveikio biudžetui.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Laikoma, kad įgyvendinimo planas, stebėsena, vertinimas ir ataskaitų teikimas nėra būtini.

               •Išsamus konkrečių pasiūlymo nuostatų paaiškinimas

                  Pasiūlymu Komisijai suteikiami įgaliojimai Europos Sąjungos vardu pasiūlyti įtraukti chlorpirifosą į Stokholmo konvencijos taikymo sritį.

               2021/0026 (NLE)

               Pasiūlymas

               TARYBOS SPRENDIMAS

               dėl pasiūlymo įrašyti chlorpirifosą į Stokholmo konvencijos dėl patvariųjų organinių teršalų A priedą pateikimo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2004 m. spalio 14 d. Tarybos sprendimu 2006/507/EB
                  8
                Europos bendrija patvirtino Stokholmo konvenciją dėl patvariųjų organinių teršalų (toliau – Konvencija);

               (2)Sąjunga yra Konvencijos susitariančioji Šalis, todėl ji gali siūlyti Konvencijos priedų pakeitimus. Konvencijos A priede išvardyti patvarieji organiniai teršalai, kuriuos reikia panaikinti;

               (3)remiantis turima moksline informacija ir peržiūros ataskaitomis, taip pat tinkamai atsižvelgus į Konvencijos D priede nustatytus peržiūros kriterijus, matyti, kad chlorpirifosas turi patvariojo organinio teršalo savybių;

               (4)chlorpirifosas nėra patvirtintas kaip veiklioji medžiaga pagal Europos Parlamento ir Tarybos Reglamentą (EB) Nr. 1107/2009
                  9
               , todėl jo neleidžiama pateikti Sąjungos rinkai augalų apsaugos produktuose arba naudoti Sąjungoje juos gaminant. Chlorpirifosas taip pat nėra patvirtintas kaip veiklioji medžiaga pagal Europos Parlamento ir Tarybos reglamentą (ES) Nr. 528/2012
                  10
               , todėl jis negali būti pateiktas Sąjungos rinkai biocidiniuose produktuose arba naudojamas Sąjungoje juos gaminant; Be to, jokio kito chlorpirifoso naudojimo būdo nėra įregistruota pagal Europos Parlamento ir Tarybos reglamentą (EB) Nr. 1907/2006
                  11
               , todėl kitoms reikmėms skirtas kiekis, kurį per metus vienam gamintojui leidžiama pagaminti ar vienam importuotojui leidžiama pateikti Sąjungos rinkai, turi nesiekti vienos tonos;

               (5)nors chlorpirifoso Sąjungoje palaipsniui atsisakyta, jis dar naudojamas kaip pesticidas ir skleidžiamas į aplinką už Sąjungos ribų. Kadangi chlorpirifosas gali plisti aplinkoje dideliu atstumu, priemonių, kurių imamasi nacionaliniu ar Sąjungos lygmeniu, nepakanka siekiant užtikrinti aukšto lygio aplinkos ir žmonių sveikatos apsaugą, todėl reikia imtis platesnio masto tarptautinių veiksmų;

               (6)todėl Sąjunga Konvencijos sekretoriatui turėtų pateikti pasiūlymą įrašyti chlorpirifosą į Konvencijos A priedą,

               PRIĖMĖ ŠĮ SPRENDIMĄ:

               1 straipsnis

               Sąjunga pateikia pasiūlymą įrašyti chlorpirifosą (CAS Nr.  2921-88-2, EB Nr. 220-864-4) į Stokholmo konvencijos dėl patvariųjų organinių teršalų (toliau – Konvencija) A priedą.

               Komisija Sąjungos vardu pateikia šį pasiūlymą Konvencijos sekretoriatui kartu su visa informacija, kurios reikalaujama Konvencijos D priede.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2004 m. spalio 14 d. Tarybos sprendimas 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu (OL L 209, 2006 7 31, p. 1).

                     (2)

                        2019 m. birželio 20 d. Europos Parlamento ir Tarybos reglamentas (ES) 2019/1021 dėl patvariųjų organinių teršalų (OL L 169, 2019 6 25, p. 45).

                     (3)

                        2004 m. vasario 19 d. Tarybos sprendimas 2004/259/EB dėl 1979 m. Tolimų tarpvalstybinių oro teršalų pernašų konvencijos protokolo dėl patvarių organinių teršalų sudarymo Europos bendrijos vardu (OL L 81, 2004 3 19, p. 35).

                     (4)

                        2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

                     (5)

                        2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).

                     (6)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        2004 m. spalio 14 d. Tarybos sprendimas 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu (OL L 209, 2006 7 31, p. 1).

                     (9)

                        2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

                     (10)

                        2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).

                     (11)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).


               EUROPOS KOMISIJA
            Briuselis, 2021 08 12
            COM(2021) 472 final
            2021/0266(NLE)
            Pasiūlymas
            TARYBOS SPRENDIMAS
            dėl Šengeno informacinės sistemos srities Šengeno acquis nuostatų taikymo Kipro Respublikoje

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Vadovaujantis 2003 m. Stojimo į Europos Sąjungą akto
                  1
                3 straipsnio 1 ir 2 dalimis tam tikros Šengeno acquis nuostatos Kipre jau taikomos nuo įstojimo dienos, o kitos nuostatos bus taikomos tik pagal atitinkamą Tarybos sprendimą, kai bus patikrinta, ar įvykdytos visų šio acquis dalių taikymui būtinos sąlygos. Šis patikrinimas atliekamas vadovaujantis atitinkamomis Šengeno vertinimo procedūromis.

               Šios Šengeno vertinimo procedūros numatytos Tarybos reglamente (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas
                  2
               . 2019 m. gegužės 28 d. Kipras išreiškė pageidavimą ir įsipareigojimą taikyti visas Šengeno acquis dalis ir atlikti Šengeno vertinimus, kiek įmanoma atsižvelgiant į ypatingas Kipro aplinkybes, pripažintas 2003 m. Stojimo akto Protokole Nr. 10. Vadovaudamasi Tarybos reglamentu (ES) Nr. 1053/2013, 2019 m. spalio 15 d. Komisija iš dalies pakeitė metines
                  3
                ir daugiametes vertinimo programas
                  4
               , kad į jas būtų įtrauktas Kipro 2019 ir 2020 m. vertinimas. Nustatant Šengeno acquis vertinimų geografinę aprėptį Kipre atsižvelgiama į ypatingas Kipro aplinkybes.

               Šengeno vertinimą Šengeno informacinės sistemos srityje galima atlikti tik kai Šengeno informacinė sistema pradės veikti Kipre. Todėl Taryba turi priimti sprendimą dėl Šengeno informacinės sistemos srities Šengeno acquis nuostatų įgyvendinimo Kipre.

               Taryba gali priimti tokį sprendimą tik Kiprui ėmusis būtinų techninių ir teisinių priemonių, be kita ko, susijusių su duomenų apsauga, kad būtų galima tvarkyti Šengeno informacinės sistemos duomenis ir keistis papildoma informacija. Todėl 2019 m. lapkričio mėn. buvo atliktas Šengeno vertinimas, siekiant patikrinti duomenų apsaugos lygį Kipre. Šengeno komitetui
                  5
                2020 m. lapkričio 5 d. pateikus teigiamą nuomonę Komisija įgyvendinimo sprendimu
                  6
                priėmė vertinimo ataskaitą, kurioje patvirtinta, kad pasiektas pakankamas duomenų apsaugos lygis.

               Tuo tarpu patikrinimų vietoje grupės Kipre surengė Šengeno vertinimo vizitus kitose Šengeno acquis srityse: grąžinimo (2020 m. lapkričio mėn.), policijos bendradarbiavimo (2021 m. vasario mėn.) ir išorės sienų (2021 m. vasario mėn.).

               Be to, 2020 m. gruodžio 3 d. Antrosios kartos Šengeno informacinės sistemos patariamoji grupė
                  7
               , remdamasi Europos didelės apimties IT sistemų laisvės, saugumo ir teisingumo erdvėje operacijų valdymo agentūros (eu-LISA) parengtos Apibendrinamosios bandymų ataskaitos (2020-377) rezultatais, patvirtino, kad techniniu požiūriu Kipro nacionalinė sistema yra parengta integruoti į Šengeno informacinę sistemą ir kad jos nacionalinė sistema atitinka paskirtį.

               Todėl dabar Taryba gali nustatyti datą, nuo kurios Kipre bus taikoma Šengeno informacinės sistemos srities Šengeno acquis. Įsigaliojus šiam sprendimui turėtų būti sudaryta galimybė Šengeno informacinės sistemos duomenis perkelti į Kiprą. Atsižvelgdama į šių duomenų naudojimą, Komisija pagal Šengeno vertinimo procedūras galėtų patikrinti, ar Kipre teisingai taikomos Šengeno informacinės sistemos srities Šengeno acquis nuostatos.

               Kipre bus taikomi tam tikri Šengeno informacinės sistemos apribojimai tol, kol Taryba priims sprendimą dėl visapusiško Šengeno acquis taikymo Kipre ir dėl patikrinimų prie vidaus sienų panaikinimo. Toks sprendimas bus priimtas tik patikrinus, ar Kipre įvykdytos visų atitinkamų acquis dalių taikymui būtinos sąlygos pagal Stojimo akto 3 straipsnio 2 dalį.

               •Suderinamumas su toje pačioje politikos srityje galiojančiomis nuostatomis

                  Šiuo pasiūlymu siekiama Šengeno informacinės sistemos srityje galiojančias nuostatas įgyvendinti Kipre.

               •Suderinamumas su kitomis Sąjungos politikos sritimis

                  Šis pasiūlymas susijęs su Šengeno acquis nuostatomis duomenų apsaugos ir policijos bendradarbiavimo srityse.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               2003 m. Stojimo į Europos Sąjungą akto 3 straipsnio 2 dalis.

                •Subsidiarumo principas (neišimtinės kompetencijos atveju)

               2003 m. Stojimo akto 3 straipsnio 2 dalyje nustatyta, kad to akto 3 straipsnio 1 dalyje nenurodytos Šengeno acquis nuostatos taikomos Kiprui tik pagal atitinkamą Tarybos sprendimą.

               •Proporcingumo principas

               Tarybos reglamento (ES) Nr. 1053/2013 15 straipsnio 2 dalis atitinka konkrečius Tarybos įgaliojimus, susijusius su tarpusavio vertinimu, kaip įgyvendinama Sąjungos politika laisvės, saugumo ir teisingumo erdvėje.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

               Pagal Tarybos reglamento (ES) Nr. 1053/2013 14 straipsnio 5 dalį ir 21 straipsnio 2 dalį valstybės narės 2020 m. liepos 9 d. Šengeno komiteto posėdyje pateikė teigiamą nuomonę dėl vertinimo ataskaitos duomenų apsaugos srityje. Ataskaita buvo priimta 2020 m. lapkričio 5 d.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Šengeno vertinimo procese atsižvelgta į pagrindinių teisių apsaugą taikant Šengeno acquis.

               4.POVEIKIS BIUDŽETUI

                  Netaikoma.

               5.KITI ELEMENTAI

               Netaikoma.

               2021/0266 (NLE)

               Pasiūlymas

               TARYBOS SPRENDIMAS

               dėl Šengeno informacinės sistemos srities Šengeno acquis nuostatų taikymo Kipro Respublikoje

               EUROPOS SĄJUNGOS TARYBA,

               atsižvelgdama į 2003 m. Stojimo aktą, ypač į jo 3 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento nuomonę
                  8
               ,

               kadangi:

               (1)2003 m. Stojimo akto 3 straipsnio 2 dalyje nustatyta, kad to akto 3 straipsnio 1 dalyje nenurodytos Šengeno acquis nuostatos taikomos Kiprui tik pagal atitinkamą Tarybos sprendimą, pagal taikytinas Šengeno vertinimo procedūras patikrinus, ar Kipre įvykdytos visų atitinkamo acquis dalių taikymui būtinos sąlygos, įskaitant veiksmingą visų Šengeno taisyklių taikymą pagal sutartus bendrus standartus ir pagrindinius principus;

               (2)taikytinos Šengeno vertinimo procedūros nustatytos Tarybos reglamente (ES) Nr. 1053/2013
                  9
               . Tačiau atliekant tokį vertinimą reikia atsižvelgti į ypatingas Kipro aplinkybes, pripažintas 2003 m. Stojimo akto Protokole Nr. 10. Be to, savo pareiškime dėl pasirengimo Kipras pakartojo savo įsipareigojimą užbaigus tokį vertinimą reguliariai atlikti kitus Tarybos iki to laiko taikomus Šengeno acquis aspektų vertinimus;

               (3)2019 m. lapkričio mėn. Kipre atliktas Šengeno vertinimas duomenų apsaugos srityje. Komisijos įgyvendinimo sprendimu C(2020) 8150 pagal 2013 m. spalio 7 d. Reglamento (ES) Nr. 1053/2013 14 straipsnio 5 dalį priimtoje vertinimo ataskaitoje patvirtinta, kad Kipre įvykdytos Šengeno acquis duomenų apsaugos srityje taikymui būtinos sąlygos;

               (4)pagal Komisijos įgyvendinimo sprendimo (ES) 2015/450
                  10
                1 straipsnio 1 dalį patvirtinta, kad techniniu požiūriu Kipro nacionalinė sistema yra parengta integruoti į Šengeno informacinę sistemą;

               (5)Kipras ėmėsi būtinų techninių ir teisinių priemonių, kad būtų galima tvarkyti Šengeno informacinės sistemos duomenis ir keistis papildoma informacija, taigi dabar Taryba gali nustatyti datą, nuo kurios Kiprui bus taikoma su Šengeno informacine sistema susijusi Šengeno acquis;

               (6)šiuo sprendimu turėtų būti sudaryta galimybė perkelti Šengeno informacinės sistemos duomenis į Kiprą. Atsižvelgdama į konkretų šių duomenų naudojimą, Komisija galėtų patikrinti, ar Kipre tinkamai taikomos su Šengeno informacine sistema susijusios Šengeno acquis nuostatos. Kai tik bus patikrinta, ar Kipras įvykdė visų Šengeno acquis dalių taikymui būtinas sąlygas, Taryba turėtų priimti sprendimą dėl patikrinimų prie vidaus sienų panaikinimo;

               (7)turėtų būti priimtas atskiras Tarybos sprendimas, kuriuo būtų nustatyta patikrinimų prie vidaus sienų su Kipru panaikinimo data. Iki tame sprendime nustatytos datos turėtų būti taikomi tam tikri Šengeno informacinės sistemos naudojimo Kipre apribojimai;

               (8)Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl jų asociacijos įgyvendinant, taikant ir plėtojant Šengeno acquis
                  11
               , kurios patenka į Tarybos sprendimo 1999/437/EB
                  12
                1 straipsnio G punkte nurodytą sritį;

               (9)Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                  13
               , kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2008/146/EB
                  14
                3 straipsniu ir Tarybos sprendimo 2008/149/TVR
                  15
                3 straipsniu;

               (10)Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                  16
               , kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2011/349/ES
                  17
                3 straipsniu ir Tarybos sprendimo 2011/350/ES
                  18
                3 straipsniu,

               PRIĖMĖ ŠĮ SPRENDIMĄ:

               1 straipsnis

               1.Šiame straipsnyje nurodytomis sąlygomis su Šengeno informacine sistema susijusios Šengeno acquis nuostatos, išdėstytos priede, nuo [...]* [datą įrašo Taryba] taikomos Kipro Respublikos santykiams su:

               (a)Belgijos Karalyste, Bulgarijos Respublika, Kroatijos Respublika, Čekijos Respublika, Danijos Karalyste, Vokietijos Federacine Respublika, Estijos Respublika, Graikijos Respublika, Ispanijos Karalyste, Prancūzijos Respublika, Italijos Respublika, Latvijos Respublika, Lietuvos Respublika, Liuksemburgo Didžiąja Hercogyste, Vengrija, Maltos Respublika, Nyderlandų Karalyste, Austrijos Respublika, Lenkijos Respublika, Portugalijos Respublika, Rumunija, Slovėnijos Respublika, Slovakijos Respublika, Suomijos Respublika ir Švedijos Karalyste;

               (b)Airija dėl Tarybos sprendime 2007/533/TVR
                  19
                nurodytų nuostatų;

               (c)Islandijos Respublika, Lichtenšteino Kunigaikštyste, Norvegijos Karalyste ir Šveicarijos Konfederacija.

               2.Nuo [...]* [datą įrašo Taryba] pagal Sprendimą 2007/533/TVR ir Europos Parlamento ir Tarybos reglamentą (EB) Nr. 1987/2006
                  20
                Kiprui gali būti teikiami šie perspėjimai, papildoma informacija ir papildomi duomenys:

               (a)to sprendimo 3 straipsnio 1 dalies a punkte ir to reglamento 3 straipsnio a punkte apibrėžti perspėjimai;

               (b)to sprendimo 3 straipsnio 1 dalies b ir c punktuose ir to reglamento 3 straipsnio b ir c punktuose apibrėžta papildoma informacija ir papildomi duomenys, susiję su tais perspėjimais.

               3.Nuo […]* [datą įrašo Taryba] Kipras gali įvesti perspėjimus ir papildomus duomenis į Šengeno informacinę sistemą, naudotis Šengeno informacinės sistemos duomenimis ir keistis papildoma informacija, laikydamasis 4 dalies nuostatų.

               4.Kol bus panaikinti patikrinimai prie vidaus sienų su Kipru, Kipras:

               (a)nėra įpareigotas neleisti atvykti į savo teritoriją arba joje būti trečiosios šalies piliečiams, dėl kurių kita valstybė narė yra paskelbusi perspėjimą draudimo atvykti ar būti tikslais pagal Reglamento (EB) Nr. 1987/2006 24 straipsnį;

               (b)neįveda į Šengeno informacinę sistemą perspėjimų ir papildomų duomenų, taip pat nesikeičia papildoma informacija apie trečiųjų šalių piliečius draudimo atvykti ar būti tikslais pagal Reglamento (EB) Nr. 1987/2006 24 straipsnį.

               2 straipsnis

               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

               3 straipsnis

               Šis sprendimas pagal Sutartis skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        OL L 236, 2003 9 23, p. 33.

                     (2)

                        OL L 295, 2013 11 6, p. 27.

                     (3)

                        C(2019) 7326.

                     (4)

                        C(2019) 7278.

                     (5)

                        Tarybos reglamento (ES) Nr. 1053/2013 21 straipsniu įsteigtas komitetas.

                     (6)

                        C(2020) 8150.

                     (7)

                        Antrosios kartos Šengeno informacinės sistemos patariamoji grupė buvo sukurta tam, kad Europos didelės apimties IT sistemų laisvės, saugumo ir teisingumo erdvėje operacijų valdymo agentūros valdybai teiktų ekspertines žinias, susijusias su Antrosios kartos Šengeno informacinės sistemos centrine sistema. Patariamąją grupę sudaro valstybių narių ir Komisijos atstovai. Patariamųjų grupių veiklos ir bendradarbiavimo tvarką valdyba yra nustačiusi eu-LISA darbo tvarkos taisyklėse.

                     (8)

                        OL C [xx], p [XX].

                     (9)

                        2013 m. spalio 7 d. Tarybos reglamentas (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27).

                     (10)

                        2015 m. kovo 16 d. Komisijos įgyvendinimo sprendimas (ES) 2015/450, kuriuo nustatomi bandymų reikalavimai valstybėms narėms, kurios integruojasi į antrosios kartos Šengeno informacinę sistemą (SIS II) arba iš esmės keičia savo tiesiogiai susijusias nacionalines sistemas (OL L 74, 2015 3 18, p. 31).

                     (11)

                        OL L 176, 1999 7 10, p. 36.

                     (12)

                        1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).

                     (13)

                        OL L 53, 2008 2 27, p. 52.

                     (14)

                        2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).

                     (15)

                        2008 m. sausio 28 d. Tarybos sprendimas 2008/149/TVR dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu (OL L 53, 2008 2 27, p. 50).

                     (16)

                        OL L 160, 2011 6 18, p. 21.

                     (17)

                        2011 m. kovo 7 d. Tarybos sprendimas 2011/349/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję visų pirma su teismų bendradarbiavimu baudžiamosiose bylose ir policijos bendradarbiavimu (OL L 160, 2011 6 18, p. 1).

                     (18)

                        2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).

                     (19)

                        2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 205, 2007 8 7, p. 63).

                     (20)

                        2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 381, 2006 12 28, p. 4).

    ---documentbreak---

               EUROPOS KOMISIJA
            Briuselis, 2021 08 12
            COM(2021) 472 final
            PRIEDAS
            prie Pasiūlymo dėl
            Tarybos sprendimo
            dėl Šengeno informacinės sistemos srities Šengeno acquis nuostatų taikymo Kipro Respublikoje

               PRIEDAS

               1 straipsnio 1 dalyje nurodytų Šengeno acquis nuostatų, susijusių su Šengeno informacine sistema, sąrašas

               1.2006 m. gruodžio 20 d. Europos Parlamento ir Tarybos reglamentas (EB) Nr. 1986/2006 dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno antrosios kartos informacinės sistemos (SIS II)
                  1
               ;

               2.2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo
                  2
               ;

               3.2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo
                  3
               .

                     (1)

                        OL L 381, 2006 12 28, p. 1.

                     (2)

                        OL L 381, 2006 12 28, p. 4.

                     (3)

                        OL L 205, 2007 8 7, p. 63.


               EUROPOS KOMISIJA
            Briuselis, 2021 08 13
            COM(2021) 479 final
            2021/0272(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete dėl Transporto bendrijos 2022 m. biudžeto priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Europos Sąjungos vardu turi būti laikomasi pagal Transporto bendrijos steigimo sutartį (toliau – TBSS) įsteigtame Regioniniame valdymo komitete dėl numatomo sprendimo dėl Transporto bendrijos 2022 m. biudžeto patvirtinimo.

               2.Pasiūlymo aplinkybės

               2.1.Transporto bendrijos steigimo sutartis

               TBSS tikslas – įkurti kelių, geležinkelių, vidaus vandenų kelių ir jūrų transporto sritis apimančią Transporto bendriją ir plėtoti Europos Sąjungos ir susitariančiųjų Pietryčių Europos šalių transporto tinklą. TBSS įsigaliojo 2019 m. gegužės 1 d.

               Europos Sąjunga yra viena iš TBSS
                  1
                šalių.

               2.2.Regioninis valdymo komitetas

               Regioninis valdymo komitetas įsteigtas TBSS 24 straipsniu. Jis yra atsakingas už TBSS administravimą ir tinkamo jos įgyvendinimo užtikrinimą. Šiuo tikslu komitetas teikia rekomendacijas ir priima sprendimus TBSS numatytais atvejais. Visų pirma, Regioninis valdymo komitetas:

               (a)rengia Ministrų tarybos darbą;

               (b)sprendžia dėl techninių komitetų sudarymo;

               (c)imasi tinkamų veiksmų, susijusių su naujai priimtais ES teisės aktais, visų pirma peržiūri TBSS I priedą;

               (d)pasikonsultavęs su Ministrų taryba skiria nuolatinio sekretoriato direktorių;

               (e)gali skirti vieną ar kelis nuolatinio sekretoriato direktoriaus pavaduotojus;

               (f)nustato nuolatinio sekretoriato veikimo taisykles;

               (g)sprendimu gali peržiūrėti biudžeto įnašų dydį;

               (h)tvirtina metinį Transporto bendrijos biudžetą;

               (i)priima sprendimą, kuriuo nustatoma biudžeto vykdymo, sąskaitų pateikimo bei audito ir patikrinimo tvarka;

               (j)priima sprendimus dėl Susitariančiųjų Šalių ginčų;

               (k)tvirtina bendruosius principus, kuriais grindžiama teisė susipažinti su įstaigų, įsteigtų TBSS arba pagal ją, dokumentais;

               (l)tvirtina Ministrų tarybai skirtas metines ataskaitas dėl visuotinio tinklo diegimo;

               (m)nustato tam tikrų Sąjungos aktų perkėlimo į Susitariančiųjų Pietryčių Europos Šalių teisę laikotarpį ir būdus.

               Regioninį valdymo komitetą sudaro po vieną Susitariančiųjų Šalių atstovą ir vieną pakaitinį atstovą. Stebėtojų teisėmis gali dalyvauti visos ES valstybės narės.

               Regioninis valdymo komitetas sprendimus priima vieningai.

               2.3.Numatomas Regioninio valdymo komiteto aktas

               2021 m. per paskutinįjį posėdį Regioninis valdymo komitetas turi priimti sprendimą dėl Transporto bendrijos 2022 m. biudžeto (toliau – numatomas aktas).

               Numatomo akto tikslas – nustatyti Transporto bendrijos 2022 m. metinį biudžetą.

               Numatomas aktas taps šalims privalomas pagal TBSS 25 straipsnio 1 dalį, kurioje nustatyta, kad: „Regioninio valdymo komiteto sprendimas Susitariančiosioms Šalims yra privalomas. Jeigu Regioninio valdymo komiteto priimtame sprendime Susitariančiajai Šaliai nustatomas reikalavimas imtis veiksmų, minėta Šalis imasi reikiamų priemonių ir apie tai praneša Regioniniam valdymo komitetui.“

               3.Pozicija, kurios turi būti laikomasi Sąjungos vardu

               Įnašas į Transporto bendrijos biudžetą yra nustatytas TBSS V priede. Sąjungos dalis sudaro 80 proc. biudžeto, o likusius 20 proc. skiria Vakarų Balkanų šalys.

               2021 m. biudžetą sudarė iš viso 3 000 mln. EUR, iš jų 2 400 mln. EUR (80 proc.)
                  2
                skyrė ES ir 0,6 mln. EUR – Vakarų Balkanų šalys.

               Siūloma, kad 2022 m. biudžetas būtų 3 002 mln. EUR, iš kurių 80 proc. lėšų skirtų ES (2 401 mln. EUR), o likusius 20 proc. naujų asignavimų (0,6 mln. EUR) skirtų Vakarų Balkanų šalys.

               Iš šios sumos bus padengtos nuolatinio sekretoriato einamosios išlaidos ir įvairių Transporto bendrijos organų posėdžių organizavimo išlaidos. Siūlomas padidinimas grindžiamas numatomu papildomų darbuotojų įdarbinimu, planais dažniau rengti techninių komitetų posėdžius, reikalingos IT įrangos ir programinės įrangos įsigijimu ir planuojamomis dažnesnėmis direktoriaus ir nuolatinio sekretoriato pareigūnų kelionėmis. Tikimasi, kad 2022 m. bus antrieji įprastos nuolatinio sekretoriato veiklos metai, kai dirbs visi vadovai ir nevadovaujantys darbuotojai ir veiks pagrindinė administracinė sistema. Pagal Transporto bendrijos ir Serbijos susitarimo dėl būstinės I priedą, priimančioji šalis – Serbija – nemokamai teikia nuolatinio sekretoriato patalpas ir kai kurią įrangą bei su šiomis patalpomis susijusias paslaugas (parūpina baldus, užtikrina saugumą, tiekia elektrą ir vandenį, teikia valymo paslaugas).

               Siekiant įgyvendinti TBSS ir užtikrinti nuolatinio sekretoriato veikimą, būtina, kad Regioninis valdymo komitetas priimtų šį sprendimą.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.Taikymas aptariamuoju atveju

               Taikymas aptariamuoju atveju

               Regioninis valdymo komitetas – sutartimi, būtent TBSS, įsteigtas organas.

               Aktas, kurį turi priimti Regioninis valdymo komitetas, yra teisinę galią turintis aktas. Pagal TBSS 35 straipsnį Regioninis valdymo komitetas įgaliotas tvirtinti Transporto bendrijos biudžetą ir šis sprendimas yra privalomas TBSS šalims. Atsižvelgiant į jo pobūdį ir į tai, kad jam taikoma Regioninio valdymo komiteto veiklą reglamentuojanti tarptautinė teisė, šiame akte esama elementų, kurie daro poveikį TBSS šalių, taigi ir Sąjungos, teisinei padėčiai. Todėl jis turi būti laikomas turinčiu teisinę galią. Numatomu aktu TBSS institucinė struktūra nepapildoma ir nekeičiama. Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomas aktas yra būtinas tam, kad TBSS veiktų tinkamai. Pačia TBSS tikslų siekiama kelių, geležinkelių ir vidaus vandens kelių transporto srityse, kurioms taikomas SESV 91 straipsnis, taip pat jūrų transporto srityje, kuriai taikoma SESV 100 straipsnio 2 dalis. Numatomas aktas yra horizontalaus pobūdžio, todėl jis yra susijęs su visais šiais elementais. Visi šie elementai yra neatsiejamai susiję ir nė vienas iš jų nėra papildomas kito atžvilgiu.

               Todėl siūlomo sprendimo materialinis teisinis pagrindas apima šias nuostatas: SESV 91 straipsnį ir 100 straipsnio 2 dalį.

               4.3.Išvada

               Siūlomo sprendimo teisinis pagrindas turėtų būti SESV 91 straipsnis ir 100 straipsnio 2 dalis kartu su SESV 218 straipsnio 9 dalimi.

               5.Siūlomo akto skelbimas

               Pagal TBSS 25 straipsnio 2 dalį Regioninio valdymo komiteto sprendimai skelbiami Europos Sąjungos oficialiajame leidinyje.

               2021/0272 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete dėl Transporto bendrijos 2022 m. biudžeto priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnį ir 100 straipsnio 2 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Transporto bendrijos steigimo sutartis (toliau – Transporto bendrijos sutartis) buvo Sąjungos pasirašyta Tarybos sprendimu (ES) 2017/1937
                  4
               . 2019 m. kovo 4 d. ji Sąjungos vardu buvo patvirtinta Tarybos sprendimu (ES) 2019/392
                  5
               . Ji įsigaliojo 2019 m. gegužės 1 d.;

               (2)pagal Transporto bendrijos sutarties 35 straipsnį Transporto bendrijos Regioninis valdymo komitetas (toliau – valdymo komitetas) kasmet patvirtina Transporto bendrijos biudžetą. Transporto bendrijos sutarties 35 straipsnis įgalioja valdymo komitetą priimti sprendimus, kuriuose nustatoma biudžeto vykdymo tvarka;

               (3)valdymo komitetas sprendimą dėl Transporto bendrijos 2022 m. biudžeto turi priimti 2021 m. gruodžio mėn. posėdyje;

               (4)siūlomas Transporto bendrijos 2022 m. biudžetas yra reikalingas tinkamam Transporto bendrijos organų veikimui užtikrinti. Jis apima išlaidas žmogiškiesiems ištekliams, kelionėms, IT įrangai ir programinei įrangai, taip pat veiklos išlaidas, pvz., tyrimų, techninės pagalbos ir konferencijų bei susitikimų organizavimo išlaidas;

               (5)tikslinga nustatyti poziciją, kurios Sąjungos vardu turi būti laikomasi valdymo komitete, nes toks sprendimas būtinas tam, kad galėtų veikti Transporto bendrijos nuolatinis sekretoriatas, be to, jis turės teisinę galią Sąjungos atžvilgiu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Transporto bendrijos Regioniniame valdymo komitete dėl Transporto bendrijos 2022 m. biudžeto, grindžiama prie šio sprendimo pridėtu Regioninio valdymo komiteto sprendimo projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2017 m. liepos 11 d. Tarybos sprendimas (ES) 2017/1937 dėl Transporto bendrijos steigimo sutarties pasirašymo Europos Sąjungos vardu ir laikino taikymo (OL L 278, 2017 10 27, p. 1).

                     (2)

                        2020 m. birželio 25 d. Komisijos įgyvendinimo sprendimas C(2020) 4356.

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        2017 m. liepos 11 d. Tarybos sprendimas (ES) 2017/1937 dėl Transporto bendrijos steigimo sutarties pasirašymo Europos Sąjungos vardu ir laikino taikymo (OL L 278, 2017 10 27, p. 1).

                     (5)

                        2019 m. kovo 4 d. Tarybos sprendimas (ES) 2019/392 dėl Transporto bendrijos steigimo sutarties sudarymo Europos Sąjungos vardu

    ---documentbreak---

               EUROPOS KOMISIJA
            Briuselis, 2021 08 13
            COM(2021) 479 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete dėl Transporto bendrijos 2022 m. biudžeto priėmimo

               PRIEDAS

               PROJEKTAS

               TRANSPORTO BENDRIJOS REGIONINIO VALDYMO KOMITETO
               SPRENDIMAS Nr. 2021

               [data]

               dėl Transporto bendrijos 2022 m. biudžeto patvirtinimo

               TRANSPORTO BENDRIJOS REGIONINIS VALDYMO KOMITETAS,

               atsižvelgdamas į Transporto bendrijos steigimo sutartį, ypač į jos 24 straipsnio 1 dalį ir 35 straipsnį,

               NUSPRENDĖ:

               1 straipsnis

               Sprendimu tvirtinamas prie šio sprendimo pridėtas Transporto bendrijos 2022 m. biudžetas.

               2 straipsnis

               (1)Pagal Transporto bendrijai taikomų finansinių taisyklių ir audito procedūrų 10 straipsnio 1 dalį tam tikros 2022 m. biudžeto eilutės asignavimai gali būti naudojami biudžeto asignavimams pagal kitą biudžeto eilutę bendros ankstesnės biudžeto eilutės asignavimų sumos neviršijant 10 proc. Tai netaikoma biudžeto eilutei, susijusiai su žmogiškųjų išteklių biudžetu.

               (2)Asignavimai, perkelti siekiant įvykdyti 2021 m. pabaigoje pasirašytus įsipareigojimus, kaip nurodyta pridedamame biudžete, negali būti naudojami pirmoje pastraipoje nurodytais tikslais. Į juos neturėtų būti atsižvelgiama nustatant didžiausią sumą, atitinkančią ten nurodytą 10 proc. ribą.

               3 straipsnis

               (1)Asignavimai, kurie nebuvo prisiimti 2020 ir 2021 finansinių metų pabaigoje, panaikinami ir grąžinami Šalims pagal Transporto bendrijos steigimo sutarties V priede nustatytas procentines dalis ir faktiškai sumokėtas įmokas.

               Priimta … 2021 m. … … d.

               Regioninio valdymo komiteto vardu

                  Pirmininkas

               TRANSPORTO BENDRIJOS 2022 M. BIUDŽETAS

                        Biudžeto eilutė

                        Suma

                        (EUR)

                        1.Nuolatinis sekretoriatas

                        1.1. Žmogiškieji ištekliai

                        1 504 868

                        1.2. Kelionės išlaidos

                        156 910

                        1.3. Biuro išlaidos, įranga ir programinė įranga

                        481 300

                        1.4. Kitos išlaidos ir paslaugos, įskaitant:

                        – užsakomąsias ir kitas paslaugas (audito, matomumo, darbuotojų mokymo, banko mokesčių),

                        – posėdžių ir konferencijų išlaidas,

                        – informacinių technologijų ir ryšių išlaidas,

                        – įdarbinimo išlaidas.

                        274 710

                        1.5. TYRIMAI, techninė pagalba ES acquis ir veiksmų planų įgyvendinimui remti

                        220 000

                        2.Ministrų taryba

                        2.1. Posėdžiai ir konferencijų išlaidos

                        30 400

                        3.Regioninis valdymo komitetas

                        3.1. Posėdžiai ir konferencijų išlaidos

                        18 560

                        4.Techniniai komitetai

                        4.1. Posėdžiai ir konferencijų išlaidos

                        154 800

                        5.Socialinis forumas

                        5.1. Posėdžiai ir konferencijų išlaidos

                        10 800

                        6.Biudžeto komitetas

                        6.1. Posėdžiai ir konferencijų išlaidos

                        6 800

                        Rezervas (maždaug 8 proc. naujų asignavimų)

                        142 957

                        Iš viso naujų asignavimų

                        2 859 158

                        Biudžeto rezervas (± 5 proc.):

                        142 957

                        Bendra suma

                        3 002 105
                           1

                        ES įnašas (80 proc. naujų asignavimų)

                        2 401 684

                        Pietryčių Europos šalių įnašas (20 proc. – nauji asignavimai, Transporto bendrijos sutarties V priede nustatytas paskirstymas pagal valstybes)

                        600 421

                     (1)

                        Orientacinė suma; galutinė suma turi būti patvirtinta, kai bus žinoma visa iš 2020 m. perkelta suma.